《坡山寄示喜予得郡之作次韵春答》
明代·黄衷

共戴重离照万方，误恩何意录清狂。家山不到嫌逋客，曹局违期信慢郎。

得郡敢争如斗大，怀君转觉与天长。他年欲了东园约，莫怪无金可罄囊。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。